ปลูกเลมอนมะนาว ข้างบ้าน เสริมรายได้
เกษตรกรต้นแบบ ชาวบ้านบาโร๊ะ หมู่ 8 อำเภอยะหา จังหวัดยะลา นายดอเล๊าะ สะตือบา  ได้ใช้เนื้อที่ว่างข้างบ้านปลูกมะนาวเลมอนไว้ 3-4 ต้นให้ผลผลิตดี เหลือจากเก็บรับประทานกันในครอบครัว ยังได้เก็บขายเป็นรายได้เสริม ขณะเดียวกันได้ต่อยอดตอนกิ่งไว้สำหรับขายให้กับผู้ที่สนใจจะปลูก นอกจากนี้ ยังได้ปลูกมะนาวแป้นเพื่อขายผลผลิต ยิ่งช่วงนี้มะนาวแพงสามารถเก็บผลผลิตไว้ทานและขาย มีรายได้จากการเก็บผลผลิตขายเป็นค่าใช้จ่าย หมุนเวียนในครอบครัวตามแนวทางเศรษฐกิจพอเพียงทำให้ลดผลกระทบในช่วงภาวะค่าครองชีพสูง เศรษฐกิจตกต่ำในปัจจุบันไปได้มากนายดอเล๊าะ สะตือบา บอกว่า ตอนแรกก็ได้นำพันธุ์มะนาวเลมอนมาลองปลูกดูหลายปีแล้วให้ผลผลิตดี โดยใช้เนื้อที่ข้างบ้านให้เป็นประโยชน์ซึ่งชาวบ้านแถวนี้ก็ไม่มีใครปลูกกัน โดยยึดหลักเศรษฐกิจพอเพียง มีทุกอย่างให้หลากหลาย ปลูกหลายอย่างที่กินได้ เหลือจากกินก็เก็บขาย  ขายแบบง่ายๆ ให้กับชาวบ้านแถวนี้ รวมทั้งรถปลาที่ผ่านมา ขายราคาไม่แพง เราปลูกเอง  ไม่ต้องไปรอขายโน้นขายดี จะได้มีรายได้สลับหมุนเวียนกัน นอกจากมะนาวพันธุ์เลมอนแล้ว ก็ยังมีมะนาวแป้นอยู่หลายต้น สามารถเก็บขายเป็นรายได้ดีตลอด รวมถึงได้ตอนกิ่งมะนาวพันธุ์เลมอนไว้ขาย ต้นละ 30-40 บาทด้วย ขายได้เรื่อยๆ บางคนชอบซื้อไปปลูกไว้ที่บ้าน ไว้กินน้ำมะนาวเลมอนนำไปผสมกับชาต่างๆ เป็นเครื่องดื่ม ซึ่งมะนาวเลมอนมีประโยชน์มากมายหลายอย่างต่อสุขภาพนอกจากนี้ นายดอเล๊าะฯ  ยังได้ปลูกทุเรียนหมอนทองไว้ที่สวนและได้ต่อยอดการปลูกทุเรียน  เพาะต้นทุเรียนหมอนทอง 3 ขา 4 ขา ไว้ขาย ซึ่งขายดี โดยชาวบ้านให้ความสนใจซื้อนำไปปลูกกันมาก